সংস্কৃতিমন্ত্রী আসাদুজ্জামান নূর বলেছেন,যারা গাড়িতে আগুন দিয়ে মানুষ পুড়িয়ে হত্যা করে, বোমাবাজি করে, হলি আর্টিজানের মতো নিষ্পাপ, নিরাপরাধ মানুষকে জবাই করে হত্যা করে তারা মানুষ নয়, তারা দানব। আমাদের সিদ্ধান্ত নিতে হবে আমরা দানবের সমাজ তৈরি করব নাকি, মানবের সমাজ তৈরি করব। যদি মানবের সমাজ তৈরি করতে চাই, তাহলে সংস্কৃতি চর্চার কোনো বিকল্প নেই। শনিবার বিকেলে নওগাঁর ঐতিহ্যবাহী সামাজিক-সাংস্কৃতিক সংগঠন একুশে পরিষদ নওগাঁর ২৫ বছর পূর্তি অনুষ্ঠানে প্রধান অতিথির বক্তব্যে সংস্কৃতিমন্ত্রী আসাদুজ্জামান নূর এ কথা বলেন।